CELEX: 32018D1787
Language: bg
Date: 2018-10-19 00:00:00
Title: Решение (ОВППС) 2018/1787 на Съвета от 19 ноември 2018 година за изменение и удължаване на срока на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност

20.11.2018   
               
               
                  BG
               
               
                  Официален вестник на Европейския съюз
               
               
                  L 293/9
               
            
         РЕШЕНИЕ (ОВППС) 2018/1787 НА СЪВЕТА
         от 19 ноември 2018 година
         за изменение и удължаване на срока на действието на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 42, параграф 4 и член 43, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 февруари 2010 г. Съветът прие Решение 2010/96/ОВППС (1) за военна мисия на Европейския съюз в подкрепа на обучението на сомалийските сили за сигурност.
                  
               
                     (2)
                  
                  
                     На 12 декември 2016 г. с Решение (ОВППС) 2016/2239 на Съвета (2) беше изменено Решение 2010/96/ОВППС и беше удължен срокът на мисията до 31 декември 2018 г.
                  
               
                     (3)
                  
                  
                     След направения стратегически преглед на мисията Комитетът по политика и сигурност препоръча мандатът на мисията да бъде удължен с две години.
                  
               
                     (4)
                  
                  
                     Решение 2010/96/ОВППС следва да бъде съответно изменено.
                  
               
                     (5)
                  
                  
                     В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната. Дания не участва в изпълнението на настоящото решение и поради това не участва във финансирането на мисията,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2010/96/ОВППС се изменя, както следва:
            
                        1)
                     
                     
                        Член 1, параграф 2 се заменя със следното:
                        
                           „2.   За да се постигнат целите, посочени в параграф 1, военната мисия на ЕС се разполага в Сомалия, с цел както предоставяне на стратегически съвети по въпросите на институционалното изграждане в сектора на отбраната, така и пряка подкрепа на националната армия на Сомалия чрез обучение, съвети и наставничество. От 2019 г. нататък военната мисия на ЕС по-специално допринася за развитието на собствен капацитет за обучение на националната армия на Сомалия с оглед предаване на дейностите по обучение на тактическите единици след като условията за това са изпълнени; тя осигурява наставничество по отношение на предоставеното собствено сомалийско обучение Военната мисия на ЕС има също готовност да предоставя подкрепа, в рамките на своите средства и способности, на други участници от Съюза при изпълнението на съответните им мандати в областта на сигурността и отбраната в Сомалия.“
                        
                     
                  
                        2)
                     
                     
                        В член 10 се добавя следният параграф:
                        
                           „7.   Референтната сума за общите разходи на военната мисия на ЕС за периода от 1 януари 2019 г. до 31 декември 2020 г. възлиза на 22 980 000EUR. Процентът от референтната сума, посочен в член 25, параграф 1 от Решение (ОВППС) 2015/528, е 0 %, а процентът, посочен в член 34, параграф 3 от посоченото решение, е 0 %.“
                        
                     
                  
                        3)
                     
                     
                        Член 12, параграф 2 се заменя със следното:
                        
                           „2.   Мандатът на военната мисия на ЕС приключва на 31 декември 2020 г.“
                        
                     
                  
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 19 ноември 2018 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Решение 2010/96/ОВППС на Съвета от 15 февруари 2010 г. за военна мисия на Европейския съюз в подкрепа на обучението на сомалийските сили за сигурност (ОВ L 44, 19.2.2010 г., стр. 16).
         
            (2)  Решение (ОВППС) 2016/2239 на Съвета от 12 декември 2016 г. за изменение и за удължаване на срока на действие на Решение 2010/96/ОВППС за военна мисия на Европейския съюз в подкрепа на обучението на сомалийските сили за сигурност (ОВ L 337, 13.12.2016 г., стр. 16).